钦定古今图书集成/明伦汇编/交谊典/第001卷 > 诗经 > 《唐风杕杜》
## 钦定古今图书集成/明伦汇编/交谊典/第001卷 > 诗经 > 《唐风杕杜》

有杕之杜，其叶湑湑。“独行踽踽，岂无他人？不如我同
父。”“嗟行之人”，胡不比焉？“人无兄弟”，胡不佽焉？

〈朱注〉此《无兄弟》者，自伤其孤特而求助于人之词。言杕然之杜，其叶犹湑湑然。人无兄弟则独行踽踽，曾杜之不如矣。然岂无他人之可与同行也哉。特以其不如我兄弟，是以不免于踽踽耳。于是嗟叹行路之人，何不闵我之独行而见亲，怜我之无兄弟而见助乎？

有杕之杜，其叶菁菁。独行睘睘。“岂无他人？不如我同
姓。”“嗟行之人”，胡不比焉？“人无兄弟”，胡不佽焉？